 ΠΑΝΕΠΙΣΤΗΜΙΟ ΙΩΑΝΝΙΝΩΝ

Ιωάννινα, 11/11/2021

ΣΧΟΛΗ ΚΑΛΩΝ ΤΕΧΝΩΝ

ΤΜΗΜΑ ΕΙΚΑΣΤΙΚΩΝ ΤΕΧΝΩΝ   
 & ΕΠΙΣΤΗΜΩΝ ΤΗΣ ΤΕΧΝΗΣ

ΑΝΑΚΟΙΝΩΣΗ

Η ορκωμοσία των πτυχιούχων του Τμήματος Εικαστικών Τεχνών και Επιστημών της Τέχνης θα γίνει την

**Tετάρτη 13 Aπριλίου 2022** και ώρα **9:30 π.μ.**στην **Αίθουσα Τελετών «Γεώργιος Μυλωνάς».**

Παρακαλούνται οι πτυχιούχοι να προσέλθουν στην Γραμματεία στις **8:30 π.μ.** για να υπογράψουν και να παραδώσουν την ακαδημαϊκή τους ταυτότητα/Πάσο.

*Οι πτυχιούχοι θα πρέπει να προσέλθουν στην Τηβεννιοθήκη, έξω από την Αίθουσα Τελετών «Γεώργιος Μυλωνάς» στις* ***9:00 π.μ.*** *ώστε να γίνει η ένδυση με την τήβεννο για την τελετή και θα πρέπει να έχουν μαζί τους* ***υποχρεωτικά*** *το Δελτίο Αστυνομικής τους Ταυτότητας.*

Λόγω σεβασμού της τελετής ορκωμοσίας, απαγορεύεται αυστηρά η κατανάλωση φαγητού και ποτού εντός της Αίθουσας Τελετών, η ρίψη κομφετί με κάθε τρόπο καθώς και η χρήση κόρνας, καραμούζας κ.ά.

**Επισημαίνουμε ότι για κάθε τελειόφοιτο που θα λάβει μέρος στην τελετή ορκωμοσίας επιτρέπεται η προσέλευση στην αίθουσα έως ΔΥΟ (2) ΕΠΙΣΚΕΠΤΩΝ (άνω των 12 ετών). Οι τελειόφοιτοι ΠΡΕΠΕΙ να δηλώσουν υποχρεωτικά τα ονόματα των επισκεπτών τους έως την Δευτέρα 11 Απριλίου 2022 στην παρακάτω φόρμα:**

[**https://forms.gle/E46dANCiaMsu1VQJ7**](https://forms.gle/E46dANCiaMsu1VQJ7)

**Σύμφωνα με το ΦΕΚ 4406/24.09.2021, η είσοδος στην αίθουσα τελετών θα πραγματοποιηθεί κατόπιν επίδειξης είτε πιστοποιητικού εμβολιασμού, είτε πιστοποιητικού νόσησης, είτε βεβαίωσης αρνητικού διαγνωστικού ελέγχου (PCR ή rapid test), και ταυτόχρονης διενέργειας ελέγχου ταυτοπροσωπίας.**

**Επισκέπτες που ΔΕΝ πληρούν τις παραπάνω προϋποθέσεις ΔΕΝ θα εισέλθουν στην αίθουσα τελετών «Γ. Μυλωνάς».**

**Η χρήση προστατευτικής μάσκας (κατά προτίμηση χειρουργικής) είναι υποχρεωτική για όλους τους συμμετέχοντες και παρευρισκόμενους στην τελετή τόσο κατά την είσοδο, όσο και καθ’ όλη τη διάρκεια παραμονής τους στον χώρο διεξαγωγής της τελετής.**

Από τη Γραμματεία του Τμήματος